# 1. samling

# Tema: Palmesøndag

Utviklet av Elverum prestegjeld

**Utstyr:**

* Flanellograf-figurer
* Bind til å ha for øynene
* Stoler etc til hinderløype
* Saft + kjeks
* Sakser
* Farger
* Grønn kartong
* Korker
* Brødkniv el.l.
* Lim

**Samlingsstund:**

* Sitte på puter foran på kirketorget.
* Hilserunde
* Fortelle litt om hva vi skal gjøre; at vi hver samling skal få høre en ny historie om det som skjedde med Jesus i påsken. Hver gang skal vi lage noe til påskelandskapet som handler om den historien vi har hørt. Vi skal pynte kirka til påske!
* Tenne lys for hverandre i lysgloben (ett barn går opp, tenner et lys, setter i staken, og sier: ”Jeg tenner et lys for...... (sidemannens navn)”).
* Sang: *Dine hender er fulle av blomster*
	+ (alle kan synge alt, ikke del opp i gutter og jenter før de har lært sangen.)
* Vet noen av dere hva som skjedde i påsken?
	+ I dag skal vi høre fortellingen om det som skjedde Palmesøndag. Jesus visste hva som snart skulle skje, at han skulle dø, - men også at han skulle stå opp igjen. Han grudde seg nok, men han stolte på Gud. Han stolte på at det Gud hadde sagt, var riktig.
	+ Nå skal vi øve oss opp i å stole på hverandre.

**Blindelek – om å stole på andre:**

* 2 og 2 sammen – én har bind for øynene. Den andre leder rundt i kirka ved å holde i armen. Lag gjerne en liten hinderløype, hvor det er om å gjøre å ikke komme borti noe. Etter en runde, bytter de, slik at den andre har bind for øynene.
* Samling etter at alle har prøvd en liten runde: Hvordan opplevde de dette? Stolte de på den andre? Hva var greit/hva var ubehagelig?
* Ny runde med bind for øynene. Den andre leder rundt ved å bruke ord (2 skritt rett fram, snu mot høyre osv.) Det er med andre ord ikke lov med kroppskontakt, bare snakke og lytte.
* Samling: Hvordan føltes det? I forhold til i sted?

**Fortellingen om palmesøndag:**

* Fortelles muntlig ved hjelp av flanellograf.
* Bibeltekst: Matt. 21, 1-9

**Enkelt måltid:**

* Bordvers: *”Herre ditt bord bærer mat nok til alle”*
* Kjeks og saft
* **Sang**: *Deg være ære (1.vers)*

**Formingsaktivitet:**

* Påskelandskap:
	+ klippe ut mennesker med palmer (trekkspill) og fargelegge.
	+ lage palmer
* Klipp ut store palmegrener til å pynte kirka med (disse skal brukes i prosesjon palmesøndag, og kan lagres så lenge.)

**Avslutning:**

* Stå i ring, alle holder hverandre i hendene.
* Sang: *Jeg folder mine hender små (1.vers):*

**Jeg folder mine hender små**

**i takk og bønn til deg.**

**La alle barn i verden få det**

**like godt som jeg.**

* ”Sende brev”: Leder begynner med å klemme sidemannen i hånda, denne klemmer nestemann, - og slik fortsetter det til leder får et klem i hånda fra den andre sidemannen. Leder ”leser” brevet, som kan være en hyggelig hilsen, noe ang neste gang etc.
* Takk for i dag!